***Proiect***

**GUVERNUL REPUBLICII MOLDOVA**

**HOTĂRÂRE** Nr. \_\_\_\_\_

din \_\_\_\_\_ \_\_\_\_\_\_\_\_ 2022

**cu privire la** **modificarea unor Hotărâri ale Guvernului**

În temeiul art.37, alin.(2) din Codul educației nr.152/2014 și art.20, alin.(5) din Legea nr.330/1999 cu privire la cultură fizică și sport, Guvernul

HOTĂRĂȘTE:

1. Regulamentul de organizare și funcționare a școlilor sportive, aprobat prin Hotărârea Guvernului nr. 31 din 31.01.2019 (Monitorul Oficial al Republicii Moldova, 15-02-2019, Nr. 49-58 art. 932006, nr. 73-74, art. 506),se modifică după cum urmează:
2. Punctul 9 se expune cu următorul cuprins:

,,Școala sportivă poate obține statutul de ,,școală de măiestrie sportivă”, dacă în instituție activează minimum 2 grupe de măiestrie sportivă la ramurile de sport olimpice/paralimpice și în ultimii 4 ani (ciclul olimpic) sportivii au obținut unul din următoarele rezultate:

1. premianți la campionatele europene;
2. premianți la campionatele mondiale;
3. premianți la competiții sportive internaționale organizate de către federația sportivă internațională/europeană de profil;
4. calificări la Jocurile Olimpice și Paralimpice.”
5. La punctele 11 și 12 sintagma „școală sportivă specializată” se înlocuiește cu sintagma „școală de măiestrie sportivă”.
6. La punctul 15,

a) primul alineat se expune cu următorul conținut: „La pregătirea multianuală a sportivilor, desfășurată pe etape de pregătire, în școlile sportive, înainte de etapa începători vor putea activa grupe de adaptare și orientare. Sarcinile școlilor sportive sunt:”

b) la subpct.1), lit. b), cuvântul *fizice* se substituie cu cuvântul *motrice*.

c) se completează cu subpct.5), cu următorul conținut: „5) în școlile sportive pot activa grupe sportive de pregătire și recuperare”

1. La punctul 21 cuvântul „*înmatriculează”* se substituie cu cuvântul „*promovează”*.
2. Punctul 24 se expune cu următorul conținut: „Numărul de ore prevăzut pentru o grupă la etapele începători și avansați nu poate fi divizat pentru mai mulți antrenori”.
3. Punctul 32 se expune cu următorul conținut: „Grupele de măiestrie sportivă, se completează din membrii lotului național care au demonstrat rezultate în ultimii doi ani la nivelul de minimum *candidat în maestru a sportului,* conform clasificației sportive în vigoare, au obținut rezultate conform Tabelului 2 din *Anexa* nr. 2 și constituie minim 75% din componența grupei”.
4. La pct. 35 textul „începători, avansați, măiestrie sportivă şi măiestrie sportivă superioară” se substituie cu cuvintele „ de pregătire sportivă”
5. Punctul 36 se expune cu următorul conținut: „Formarea și aprobarea grupelor de măiestrie sportivă şi măiestrie sportivă superioară se coordonează cu autoritatea centrală de specialitate. Vârsta sportivilor incluși în grupele de măiestrie sportivă și măiestrie sportivă superioară nu este limitată, cu condiția respectării unui caracter stabil şi pozitiv al dinamicii rezultatelor sportive”.
6. La pct. 38, după cuvântul „*nivelul*” se adaugă cuvântul „*următor*”
7. Punctul 40, după cuvântul „*septembrie*”, se completează cu cuvintele „și se încheie la 31 august”. Componența grupelor sportive se aprobă prin ordin al directorului școlii sportive.
8. La punctul 41 după cuvântul „*instruire*” se adaugă cuvintele „la etapa de instruire începători anul-1”.
9. Punctul 51, se exclude conținutul din paranteze și completează cu propoziția: „Antrenorul de altă specialitate va activa cu o normă didactică în mai multe grupe, la necesitate, conform deciziei administrației instituției ”.
10. Punctul 52 se completează cu pct. 521 cu următorul conținut: „Elevii care absentează de la lecțiile de antrenament mai mult de 50% fără motiv pot fi exmatriculați la decizia consiliului pedagogic”.
11. Punctul 59 se expune cu următorul conținut: „În cadrul școlii sportive se constituie:

a) Consiliul pedagogic - organul suprem de conducere al școlii din care fac parte toate cadrele didactice;

b) Consiliul de administrație, în componența căruia sunt incluși: directorul, directorul adjunct, reprezentanți ai autorităților publice locale, ai comitetului părintesc, ai antrenorilor şi ai sportivilor.

1. Punctul 60 se expune cu următorul conținut: „Președinte al consiliului pedagogic este directorul instituției. Președinte al consiliului de administrație se alege prin vot secret de către membrii consiliului o altă persoană decât directorul”.
2. Punctul 61 se expune cu următorul conținut: „Consiliul de administrație activează în baza unui regulament-tip aprobat de autoritatea publică centrală de specialitate”.
3. La punctul 62, cuvintele *„cel al antrenorilor”* se substituie cu cuvintele „*consiliul de administrație”.*
4. După pct. 68 se completează cu pct.681 cu următorul conținut: „Norma didactică săptămânală a antrenorului este de 18 ore academice”.
5. La anexa nr. 1 în coloana 4, rândul 8 se adaugă cuvântul *teqball.*
6. La anexa nr.2, Tabelul 1 se completează cu pozițiile 5 și 6 cu următorul conținut:

|  |  |  |  |  |  |  |
| --- | --- | --- | --- | --- | --- | --- |
| 5 | grupe de adaptare și orientare | 2 ani | 4 | 14 | 14 | 14 |
| 6 | grupe de pregătire și recreere | - | 6 | 12 | 12 | 12 |

1. Nota de la Tabelul 6 din Anexa 1 la Hotărârea Guvernului nr.1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar se expune cu următorul conținut:

„1) Clubul republican de şah şi joc de dame se raportează la categoria III**.**
2) Școlile de măiestrie sportivă sunt clasate la categoria I”

 3. Prezenta Hotărâre intră în vigoare din data publicării în Monitorul Oficial

 **Prim-ministru Natalia GAVRILIȚȚĂ**

**Ministrul Educației și Cercetării  Anatolie TOPALĂ**